|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна Покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 4867  ounz@vojvodinа.gov.rs | |
|  | ЧИСЛО: 128-451-3064/2020-01 | ДАТУМ: 27.5.2020. року |

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини ‒ национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя („Службени новини АПВ“ число 9/16 и 36/17), а у вязи зоз Покраїнску скупштинску одлуку о буджету Автономней Покраїни Войводини за 2020. рок („Службени новини АПВ“, число 54/19, 12/20, 19/20, 22/20 и 25/20) и Ришеньом Покраїнскей влади о хаснованю средствох чечуцей буджетней резерви 127 число: 401-7/2020-35 од 20.5.2020. року, Покраїнски секретарият за образованє, предписаня, управу и национални меншини ‒ национални заєднїци розписує

**КОНКУРС**

**ЗА ФИНАНСОВАНЄ И СОФИНАНСОВАНЄ АКТИВНОСЦОХ, ПРОГРАМОХ И ПРОЄКТОХ националних совитох националних меншинох У ОБЛАСЦи ОСНОВНОГО И ШТРЕДНьОГО ОБРАЗОВАНЯ У АП Войводини за 2020. РОК**

Конкурс ше розписує за финансованє и софинансованє активносцох, програмох и проєктох националних совитох националних меншинох у обласци розвою и дзвиганя квалитету основного и штреднього образованя на язикох националних меншинох ‒ националних заєднїцох у Автономней Покраїни Войводини. Средства яки опредзелєни зоз тим конкурсом наменєни за унапредзованє линґвистичних компетенцийох наставнїкох/наставнїцох основних и штреднїх школох хтори реализую наставу на **мадярским, руским, румунским, горватским и словацким язику**, окреме зоз тих предметох хтори ше поклада на закончуюцим испиту.

Конкурс ше розписує на вкупну суму 1.548.000,00 динари хтори ше розподзелює:

1. за активносци, програми и проєкти **у обласци основного образованя 774.000,00 динари** и
2. за активносци, програми и проєкти **у обласци штреднього образованя 774.000,00 динари.**

Право участвовац на Конкурсу маю Национални совити националних меншинох зоз шедзиском на териториї Автономней Покраїни Войводини хтори участвую у реализациї Проєкту Министерства просвити, науки и технолоґийного розвою Републики Сербиї – „Моцнєнє язичних компетенцийох наставнїкох/наставнїцох хтори преподаваю на осем язикох националних меншинох“.

При розпатраню поднєшених приявох на конкурс и одлучованю о розподзельованю средствох ше применює шлїдуюци критериюми:

1. Одвит на тему проєкту (цилї и активносци проєкту у складзе зоз приоритетами конкурсу, цилї проєкта ясни, конкретни и витворлїви, активносци реални и адекватни за посцигованє цильох);
2. Уплїв предложеного проєкту (велькосц цильней ґрупи, ступень уключеносци цильней ґрупи хторей проєкт наменєни, видлївосц проєкту, отримуюцосц резултатох проєкту);
3. Компетентносц предкладача и потерашнє искуство (потерашнї искуства у реализациї проєктох хтори доприноша унапредзованю образовно-воспитней роботи).

Поднєшени прияви розпатра Комисия хтору менує покраїнски секретар за образованє, предписаня, управу и национални меншини – национални заєднїци (у дальшим тексту: покраїнски секретар).

Комисия нє будзе розпатрац нєблагочасни и нєподполни прияви, прияви цо поднєсли особи хтори нє овласцени, як анї прияви цо су нє предмет Конкурсу.

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох.

Прияви и приложену документацию ше подношительом приявох нє враца.

Ришенє о розподзельованю средствох приноши покраїнски секретар, на основи предкладаня Комисиї.

Ришенє покраїнского секретара конєчне и процив нього нє мож уложиц правни лїк.

Резултати Конкурсу ше обяви на сайту Секретарияту, при чим Секретарият нє ма обовязку обгрунтовац свойо одлуки.

Зоз подношителями приявох хторим средства одобрени Секретарият заключи контракт о финансованю, односно софинансованю активносцох на основи хторого ше виплаци средства.

**Термин за подношенє приявох то 3.6.2020. року.**

Прияви ше подноши лєм на конкурсних формуларох Секретарияту.

Конкурсну документацию мож превжац од **27.5.2020. року** на web адреси Секретарияту: [www.puma.vojvodina.gov.rs](http://www.puma.vojvodina.gov.rs).

Ґу прияви ше обовязно подноши копиї шлїдуюцих документох:

* потвердзенє о реґистрациї националного совиту при компетентним орґану;
* потвердзенє о порцийним идентификацийним чишлє (ПИЧ) и
* доказ же национални совит хтори подноши прияву учашнїк Проєкту Министерства просвити, науки и технолоґийного розвою Републики Сербиї ‒ яки наведзени у тексту того конкурсу.

Прияви ше посила по пошти на адресу:

Покраїнски секретарият за образованє, предписаня, управу и национални меншини – национални заєднїци

21000 Нови Сад

Булевар Михайла Пупина 16

ЗОЗ НАЗНАЧЕНЬОМ: ЗА КОНКУРС ЗА ФИНАНСОВАНЄ И СОФИНАНСОВАНЄ АКТИВНОСЦОХ,

ПРОГРАМОХ И ПРОЄКТОХ НАЦИОНАЛНИХ СОВИТОХ НАЦИОНАЛНИХ МЕНШИНОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ У АП ВОЙВОДИНИ ЗА 2020. РОК.

ПОКРАЇНСКИ СЕКРЕТАР,

Михаль Нїлаш